Diari Oficial de la Generalitat Valenciana


Sumari del DOGV 6077, del 12-08-2009 (2009/9451)

ACORD de 29 de juny de 2009, de la Comissió Territorial d'Urbanisme, relatiu a la modificació puntual núm. 9 de les normes subsidiàries (PL-04/2236) del municipi de Gata de Gorgos (Alacant).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6077

Data del DOGV
:   12-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9451


Data del document
:   29-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Gata de Gorgos
    * pla d'urbanisme
    * administració local

ACORD de 29 de juny de 2009, de la Comissió Territorial d'Urbanisme, relatiu a la modificació puntual núm. 9 de les normes subsidiàries (PL-04/2236) del municipi de Gata de Gorgos (Alacant). [2009/9451]  
Vist l'expedient de referència i basant-se en els antecedents i les consideracions següents,  
Antecedents  
1. El projecte de modificació puntual es va sotmetre a informació pública durant un mes mitjançant un acord del Ple de l'Ajuntament del dia 30 de març de 2004, i l'anunci es va publicar en el Diari Oficial de la Generalitat Valenciana núm. 4740, de data 27 d'abril de 2004, i en el diari Levante, de data 3 de maig de 2004. Després del pertinent període d'exposició pública en què es van presentar 17 al·legacions, les quals consten informades i resoltes en l'expedient administratiu municipal, el Ple de l'Ajuntament va aprovar provisionalment el projecte en data 29 de desembre de 2004.  
2. La documentació està integrada per memòria informativa i justificativa, i plànols d'informació i d'ordenació.  
3. L'objecte de l'expedient és modificar parcialment les determinacions de classificació contingudes en les vigents normes subsidiàries de planejament municipal, i reclassificar part del sòl apte per a urbanitzar com a sòl no urbanitzable comú. Amb aquesta finalitat es desclassifica part del sòl denominat Solana, i es conserva com a sòl urbanitzable el més pròxim a la població de Gata. Les normes subsidiàries aprovades en 1989 classificaven com a sòl urbanitzable una àmplia extensió de sòl de 5.916.000 m², extensió que representa el 29% de la superfície del terme.  
La proposta es justifica en el fet que, atés que l'Ajuntament està tramitant la revisió del planejament vigent, el període de temps que transcorreria entre la realització dels estudis i l'aprovació del nou text suposaria que mentrestant continuaria vigent un model territorial del qual la corporació municipal governant no participa. L'Ajuntament assenyala que necessita disposar d'una major llibertat per a elaborar un nou model territorial adequat a la realitat actual i considera que, amb aquesta finalitat, cal desclassificar part del sòl urbanitzable que se situa en uns paratges que possiblement no són adequats per al procediment urbanitzador ni per a l'expansió del nucli urbà.  
Segons es desprén de la documentació remesa per l'Ajuntament de Gata de Gorgos, i consultats els arxius que consten en el Servei Territorial d'Ordenació del Territori, no consta que sobre els sòls objecte d'aquesta modificació puntual s'hagen iniciat procediments de programació.  
Cal indicar que l'Ajuntament de Gata de Gorgos va aprovar en la sessió plenària que va tenir lloc amb data 20 de desembre de 2003 el compromís de firma de la Carta d'Aalborg o Carta de les ciutats europees cap a la sostenibilitat, comprometent-se així a treballar conjuntament amb altres ciutats per a un desenvolupament sostenible i participar en el procés de l'Agenda 21 Local. La proposta de modificació objecte d'aquest acord ha sigut inclosa en les conclusions del grup tècnic encarregat del programa d'implantació de l'Agenda 21 Local al municipi de Gata de Gorgos i la corporació ha tingut en compte aquestes conclusions a l'hora de resoldre les al·legacions que s'han presentat en relació amb aquesta.   
Segons el que consta en la memòria, la superfície del terme municipal, atés l'estat actual de les normes subsidiàries, respon a la classificació següent:  
  
\* \* \* \* \*  
  
\* \* \* \* \*  
  
La modificació proposada pretén reduir el sòl urbanitzable des de 498,96 hectàrees fins a 139,07 hectàrees, i queda la classificació del terme municipal de la manera següent:  
Consideracions tecnicojurídiques  
1. El procediment seguit per l'Ajuntament és acord amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara endavant LRAU)  
2. La documentació està completa, a l'efecte del compliment de l'art. 27 de la LRAU.  
3. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com recull l'article 40 de la LRAU, i no s'oposa a les prescripcions de la Llei 4/1992, de sòl no urbanitzable, que resulta d'aplicació en virtut de la disposició transitòria tercera de la Llei 10/2004, de 9 de desembre, de sòl no urbanitzable. No hi ha motius perquè la Generalitat s'opose a una modificació que té la finalitat de classificar com a no urbanitzable uns sòls declarats aptes per a urbanitzar, disminuint la pressió urbanística sobre aquests sòls, ja que la proposta no s'oposa a les exigències de la política urbanística i territorial de la Generalitat, tenint en compte que l'objecte de l'expedient és la desclassificació d'una part del sòl classificat en les normes subsidiàries com a apte per a urbanitzar i la reclassificació d'aquest com a no urbanitzable.   
4. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva de normes subsidiàries -i de les seues modificacions- de municipis de menys de 50.000 habitants, de conformitat amb el que disposa l'article 38 per remissió de l'article 55 de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals esmentats; la Llei 30/92, de 26 de novembre, de règim jurídic de les administracions públiques i del procediment administratiu comú en la seua redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:  
Primer  
Aprovar definitivament la modificació puntual núm. 9 de les normes subsidiàries del municipi de Gata de Gorgos.  
Segon  
Publicar íntegrament aquest acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, ja que el document no té normes urbanístiques.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que considere oportú.  
Alacant, 29 de juny de 2009.- El director territorial de Medi Ambient, Aigua, Urbanisme i Habitatge: Ramón Rizo Aldeguer.